इतिहास रचा 'मुन्नी' ने, पहुंची गिनीज़ बुक में  
फिल्म 'दबंग' के बेहद लोकप्रिय गीत 'मुन्नी बदनाम हुई...' ने गिनीज़ बुक ऑफ वर्ल्ड रिकॉर्ड्स में नाम दर्ज करके इतिहास रच डाला है...
बॉलीवुड अभिनेता सलमान 'चुलबुल पांडे' खान की सुपर-डुपर हिट फिल्म 'दबंग' के बेहद लोकप्रिय हुए गीत 'मुन्नी बदनाम हुई...' ने इतिहास रचते हुए गिनीज़ बुक ऑफ वर्ल्ड रिकॉर्ड्स में नाम दर्ज करवा लिया है।  भारतीय फिल्म महोत्सव - 2011 के निर्देशक मितु भौमिक लांगे द्वारा ऑस्ट्रेलिया के मेलबर्न पार्क में सप्ताहांत के दौरान आयोजित एक कार्यक्रम में मलाइका अरोड़ा खान के नेतृत्व में 1200 से अधिक लोगों ने तीन मिनट के इस गाने पर नृत्य किया। मलाइका ने इस रिकॉर्ड को कायम करने के लिए एक प्रमाणपत्र भी ग्रहण किया। लांगे ने कहा, "इस रोमांचक गाने पर इतनी बड़ी संख्या में लोगों को एक साथ नृत्य करते देखना अद्भुत है।"